title: KOMISSION TÄYTÄNTÖÖNPANOASETUS (EU) …/…, neuvoa-antavan toimikunnan tai vaihtoehtoisen riidanratkaisutoimikunnan neuvoston direktiivin (EU) 2017/1852 mukaisten vakiomuotoisten toimintasääntöjen ja lopullisen päätöksen julkisuutta koskevien tietojen ilmoittamisessa käytettävän vakiolomakkeen vahvistamisesta

text:
               KOMISSION TÄYTÄNTÖÖNPANOASETUS (EU) …/…,

               annettu 24.4.2019,

               neuvoa-antavan toimikunnan tai vaihtoehtoisen riidanratkaisutoimikunnan neuvoston direktiivin (EU) 2017/1852 mukaisten vakiomuotoisten toimintasääntöjen ja lopullisen päätöksen julkisuutta koskevien tietojen ilmoittamisessa käytettävän vakiolomakkeen vahvistamisesta

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon veroriitojen ratkaisumekanismeista Euroopan unionissa 10 päivänä lokakuuta 2017 annetun neuvoston direktiivin (EU) 2017/1852
                  1
                ja erityisesti sen 11 artiklan 3 kohdan ja 18 artiklan 4 kohdan,

               sekä katsoo seuraavaa:

               (1)Direktiivillä (EU) 2017/1852 otetaan käyttöön mekanismi jolla voidaan tehokkaasti ratkaista tulojen ja, tapauksesta riippuen, pääoman kaksinkertaisen verotuksen poistamista koskevien sopimusten ja yleissopimusten tulkintaa ja soveltamista koskevat veroriidat jäsenvaltioiden välillä.

               (2)Direktiivissä (EU) 2017/1852 säädetään, että jos keskinäinen sopimusmenettely, joka on ensimmäinen askel riitojen ratkaisemisessa, ei johda asianomaisten jäsenvaltioiden toimivaltaisten viranomaisten väliseen sopimukseen tietyssä määräajassa, riita voidaan saattaa neuvoa-antavan toimikunnan tai vaihtoehtoisen riidanratkaisutoimikunnan ratkaistavaksi.

               (3)Direktiivissä (EU) 2017/1852 säädetään, että kunkin riidassa osallisena olevan jäsenvaltion toimivaltaisten viranomaisten on allekirjoitettava neuvoa-antavan toimikunnan tai vaihtoehtoisen riidanratkaisutoimikunnan toimintasäännöt, jäljempänä ’toimintasäännöt’, ja ilmoitettava ne asianomaisille henkilöille.

               (4)Direktiivissä (EU) 2017/1852 säädetään, että komission on laadittava vakiomuotoiset toimintasäännöt, joita sovelletaan, jos toimintasääntöjä ei ole ilmoitettu asetetussa määräajassa asianomaiselle henkilölle tai asianomaisille henkilöille tai jos ne ovat epätäydelliset. Sen vuoksi olisi vahvistettava vakiomuotoiset toimintasäännöt, jotta riidanratkaisumenettelyn jatkuvuus ja tehokkuus varmistettaisiin. Tästä syystä vakiomuotoisilla toimintasäännöillä olisi luotava kattava menettelykehys, jotta riidanratkaisumenettelyä voidaan noudattaa esteettömästi ja jotta direktiivin (EU) 2017/1852 mukaiset asianomaisen henkilön tai asianomaisten henkilöiden oikeudet voitaisiin taata. Olisi erityisen tärkeää rajata riita-asian oikeudellinen perusta ja kehys sekä määritellä neuvoa-antavan toimikunnan tai vaihtoehtoisen riidanratkaisutoimikunnan organisaatiota ja toimintaa koskevat yksityiskohtaiset tiedot sekä kustannusten jakaminen. Neuvoa-antavan toimikunnan tai vaihtoehtoisen riidanratkaisutoimikunnan riippumattomuuden varmistamiseksi olisi myös tarpeen sisällyttää kattavat tiedot mahdollisista eturistiriidoista.

               (5)Direktiivissä (EU) 2017/1852 säädetään, että toimivaltaiset viranomaiset voivat sopia, että niiden lopulliset päätökset julkaistaan kokonaisuudessaan, jos siihen saadaan suostumus asianomaiselta henkilöltä tai asianomaisilta henkilöiltä. Direktiivissä (EU) 2017/1852 säädetään myös, että jos suostumusta koko lopullisen päätöksen julkaisemiseen ei saada toimivaltaisilta viranomaisilta, asianomaiselta henkilöltä tai asianomaisilta henkilöiltä, toimivaltaisten viranomaisten on julkaistava tiivistelmä tällaisesta lopullisesta päätöksestä.

               (6)Vakiomuotoinen lomake olisi vahvistettava, jotta varmistettaisiin, että lopullisen päätöksen julkisuutta koskevat tiedot ilmoitetaan johdonmukaisesti. Jotta lopullisen päätöksen avoimuus voitaisiin varmistaa asianomaisen henkilön tai asianomaisten henkilöiden liikesalaisuuksia paljastamatta, vakiomuotoisessa lomakkeessa olisi asetettava edellytykseksi, että lopullisen päätöksen julkaiseminen vaatii toimivaltaisten viranomaisten ja asianomaisen henkilön tai asianomaisten henkilöiden suostumusta. Säännöissä olisi vahvistettava, että jos yksi osapuolista vastustaa julkaisemista, lopullisesta päätöksestä on laadittava tiivistelmä, ja lisäksi olisi määriteltävä, mitä tietoja tiivistelmän olisi sisällettävä. Olisi myös hyväksyttävä, että asianomaisella henkilöllä on oikeus pyytää toimivaltaisia viranomaisia olemaan julkaisematta liikesalaisuuksia koskevia tietoja.

               (7)Oikeusvarmuuden ja järjestelmän asianmukaisen toiminnan varmistamiseksi tämän asetuksen soveltaminen olisi aloitettava sen jälkeen, kun direktiivin (EU) 2017/1852 22 artiklan 1 kohdan ensimmäisessä alakohdassa säädetty määräaika direktiivin saattamiseksi osaksi kansallista lainsäädäntöä on päättynyt.

               (8)Tässä asetuksessa säädetyt toimenpiteet ovat riidanratkaisukomitean lausunnon mukaiset,

               ON HYVÄKSYNYT TÄMÄN ASETUKSEN:

               1 artikla

               Vakiomuotoiset toimintasäännöt

               Jos direktiivin (EU) 2017/1852 mukaisessa riidanratkaisumenettelyssä osallisina olevat jäsenvaltioiden toimivaltaiset viranomaiset eivät ole ilmoittaneet neuvoa-antavan toimikunnan tai vaihtoehtoisen riidanratkaisutoimikunnan toimintasääntöjä, jäljempänä ’toimintasäännöt’, tai jos niiden asianomaiselle henkilölle tai asianomaisille henkilöille ilmoittamat toimintasäännöt ovat epätäydelliset, riippumattomat ja pätevät henkilöt sekä puheenjohtaja täydentävät toimintasäännöt tämän asetuksen liitteessä I säädettyä vakiolomaketta käyttäen.

               2 artikla

               Vakiolomake ilmoitettaessa lopullisen päätöksen julkisuutta koskevan tietoja

               Kun direktiivin (EU) 2017/1852 mukaisessa riidanratkaisumenettelyssä osallisina olevat jäsenvaltioiden toimivaltaiset viranomaiset ilmoittavat mainitun direktiivin 18 artiklan 2 ja 3 kohdassa tarkoitetut tiedot, niiden on käytettävä tämän asetuksen liitteessä II säädettyä vakiolomaketta.

               3 artikla

               Voimaantulo ja soveltaminen

               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               Sitä sovelletaan 1 päivästä heinäkuuta 2019.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä 24.4.2019

                     Komission puolesta

                     Puheenjohtaja
                     Jean-Claude JUNCKER

                     (1)

                        EUVL L 265, 14.10.2017, s. 1.

    ---documentbreak---

               FI

               LIITE I

               1 osa

               Neuvoa-antavan toimikunnan tai vaihtoehtoisen riidanratkaisutoimikunnan vakiomuotoiset toimintasäännöt

               (Direktiivin (EU) 2017/1852 11 artiklan 3 kohta)

               [Tämän lomakkeen täyttävät riippumattomat ja pätevät henkilöt ja puheenjohtaja sekä allekirjoittavat asianomaisten jäsenvaltioiden toimivaltaiset viranomaiset]

               [Jos neuvoa-antava toimikunta on perustettu direktiivin (EU) 2017/1852 6 artiklan 1 kohdan a alakohdan soveltamiseksi, ainoastaan asteriskilla (*) merkityt kohdat on täytettävä.]

               1.Yleiset tiedot*

               Asianomaisen henkilön (asianomaisten henkilöiden) nimi (nimet), osoite (osoitteet) ja verotunnistenumero(t) (TIN):

               Jäsenvaltio(t), jossa (joissa) asianomaisella henkilöllä (asianomaisilla henkilöillä) on verotuksellinen kotipaikka:

               Asianomaiset jäsenvaltiot:

               Asianomaisen henkilön (asianomaisten henkilöiden) yhteyshenkilön täydellinen osoite ja yhteystiedot, myös puhelinnumero ja sähköpostiosoite:

                Asianomaisen henkilön neuvonantajan nimi ja muut tiedot (soveltuvin osin):

               2.Neuvoa-antavan toimikunnan tai vaihtoehtoisen riidanratkaisutoimikunnan kokoonpano

               2.1.Muoto:

               ◻ Neuvoa-antava toimikunta

               ◻ Vaihtoehtoinen riidanratkaisutoimikunta

               2.2.Ratkaisuprosessin tyyppi:

               ◻ ”Riippumattomaan mielipiteeseen” perustuva menettely

               ◻ ”Lopulliseen tarjoukseen” perustuva menettely

               ◻ Muu (täsmennä) ______________________________________

               2.3.Jäsenten määrä ja yleiset tiedot *:

               –◻ Puheenjohtaja

               –◻ ___ riippumatonta ja pätevää henkilöä sekä ___ varajäsentä

               –◻ ___ toimivaltaisten viranomaisten edustajaa

               Puheenjohtaja:

               Kansalaisuus: ______________________ Osoite ja yhteystiedot (myös sähköpostiosoite ja puhelinnumero - valinnainen): _______________________

               Riippumaton ja pätevä henkilö (jonka nimitti _______________):

               Kansalaisuus: ______________________ Osoite ja yhteystiedot (myös sähköpostiosoite ja puhelinnumero - valinnainen): _______________________

               Varajäsen (jonka nimitti ___):

               Kansalaisuus: ______________________ Osoite ja yhteystiedot (myös sähköpostiosoite ja puhelinnumero - valinnainen): _______________________

               Riippumaton ja pätevä henkilö (jonka nimitti _______________):

               Kansalaisuus: ______________________ Osoite ja yhteystiedot (myös sähköpostiosoite ja puhelinnumero - valinnainen): _______________________

               Varajäsen (jonka nimitti ___):

               Kansalaisuus: ______________________ Osoite ja yhteystiedot (myös sähköpostiosoite ja puhelinnumero - valinnainen): _______________________

               Toimivaltaiset viranomaiset (Nimetty edustaja seuraavalle: __________)

               Osoite ja yhteystiedot (myös sähköpostiosoite ja puhelinnumero):

               Toimivaltaiset viranomaiset (Nimetty edustaja seuraavalle: __________)

               Osoite ja yhteystiedot (myös sähköpostiosoite ja puhelinnumero):

               Lisää tarvittaessa rivejä osallisina olevia lisäjäseniä varten.

               Lisäksi riippumattomien ja pätevien henkilöiden ansioluettelot ja heidän pätevyyttään ja tutkintojaan koskevat tiedot voidaan valinnaisesti liittää mukaan näihin toimintasääntöihin. Jäljempänä 2 osassa olevat tiedot mahdollisista eturistiriidoista on laillisesti allekirjoitettava ja sisällytettävä toimintasääntöihin.

               3.Riita-asian kuvaus ja ominaisuudet*

               Asian kuvaus:

               Verokausi (verokaudet):

               Toimiala:

               Viittaukset sovellettaviin lakeihin ja sopimuksiin:

               ◻ Kansallisen lain säännökset (Yksityiskohtainen viittaus asianomaisiin lainkohtiin on annettava – säännökset voidaan liittää kokonaisuudessaan)

               ◻ Kaksinkertaista verotusta koskevat yleissopimukset (Kahdenväliset tai monenväliset - yksityiskohtainen viittaus asianomaisiin artikloihin on annettava - määräykset voidaan liittää kokonaisuudessaan)

               ◻ Yleissopimus kaksinkertaisen verotuksen poistamisesta etuyhteydessä keskenään olevien yritysten tulonoikaisun yhteydessä (90/436/ETY)
                  1
                (Yksityiskohtainen viittaus asianomaisiin artikloihin on annettava - määräykset voidaan liittää kokonaisuudessaan)

               ◻ Mahdolliset muut toimivaltaisten viranomaisten hyväksymät viittaukset:

               Asianomaisen henkilön toimittamassa valituksessa eritellyt ja toimivaltaisten viranomaisten todentamat verovuosikohtaiset määrät ja muut riitautettua sopimuksen tai yleissopimuksen soveltamista tai tulkintaa koskevat tiedot:

               4.Toimivaltaisten viranomaisten sopima kehys

               Kuvaus tulkittavista oikeudellisista kysymyksistä riita-asiassa:

               Kuvaus tarkasteltavista tosiasiallisista olosuhteista ja tosiseikoista, joihin toimivaltaiset viranomaiset tarvitsevat selvyyttä ja/tai neuvoa-antavan toimikunnan tai vaihtoehtoisen riidanratkaisutoimikunnan tulkinnan:

               5.Riidanratkaisumenettelyn aikataulu*

               Lausunto annettava viimeistään:

               Toimivaltaisille viranomaisille ja asianomaiselle henkilölle (asianomaisille henkilöille) asetetut toimittamista koskevat määräajat, mukaan lukien asiakirjojen tai muiden todisteiden ja/tai asiantuntijalausuntojen toimittamisen määräaika; myöhässä tapahtuvan toimittamisen seuraamukset (jos niitä on):

               Kuulemisten aikataulu ja kuulemispaikka (soveltuvin osin):

               Päivät, joina asianomaisen henkilön (asianomaisten henkilöiden) ja/tai kolmansien osapuolten on oltava läsnä tai edustettuina kuulemisissa (soveltuvin osin):

               6.Organisaatio ja toiminta*

               Neuvoa-antavan toimikunnan tai vaihtoehtoisen riidanratkaisutoimikunnan kokouspaikka (kokouspaikat): __________________________

               Neuvoa-antavan toimikunnan tai vaihtoehtoisen riidanratkaisutoimikunnan toimintoja varten mahdollisesti tarvittavat hallintopalvelut: ___________________________________________________________________________

               Riidanratkaisumenettelyssä käytettävä työkieli (käytettävät työkielet): _________________

               Mahdollinen asiakirjojen kääntämistarve (kokonainen tai osittainen käännös): _______________________

               Mahdollinen tulkkauksen tai suullisten esitysten tarve: _______________________

               Käytännön tiedot kirjallisista huomioista ja todisteista (esim. toimittamistapa, jäljennökset, numerointi, viitteet): ___________________________________________________________________________

               Kirjallisen viestinnän reititys toimivaltaisten viranomaisten ja asianomaisen henkilön (asianomaisten henkilöiden) kesken (mukaan lukien asiakirjojen lähettämistapa):
               ___________________________________________________________________________

               Järjestelyt, joita sovelletaan neuvoa-antavan toimikunnan tai vaihtoehtoisen riidanratkaisutoimikunnan tietopyynnöissä sekä asianomaisen henkilön (asianomaisten henkilöiden) ja toimivaltaisten viranomaisten antamissa vastauksissa: ______________________________________

               Asiantuntijat ja mahdolliset muut kolmannet osapuolet (ehdot ja edellytykset suullisten ja kirjallisten lausuntojen antamiselle): ___________________________________________________________________________

               Asiakirjojen hyväksyttävyysedellytykset (esim. alkuperäiset asiakirjat tai oikeaksi todennetut jäljennökset): _____________________________________________

               Laajojen ja monimutkaisten asiakirjatodisteiden esittämisjärjestelyt (esim. tiivistelmät, taulukot, kaaviot, otteet tai näytteet): _________________________________

               Järjestelyt kuulemisten kirjaamiseksi: ______________________________________

               Muuta (erittele, mukaan lukien mahdolliset muut sovellettavat menettelylliset, todisteisiin liittyvät ja logistiset järjestelyt): ___________________________________________________________________________

               7.Lausunto

               Mahdolliset lausunnon jättämistä tai antamista koskevat vaatimukset ___________________________________________________________________________

               ___________________________________________________________________________

               8.Kustannukset*

               Kustannukset jaetaan jäsenvaltioiden kesken:

               ◻  Seuraavassa suhteessa: __________________________

               ◻  Tasan

               Mahdollisiin kustannuksiin sisältyvät seuraavat:

               ◻ Riippumattomien ja pätevien henkilöiden kulut _________

               ◻ Riippumattomien ja pätevien henkilöiden palkkiot (enintään 1 000 euroa henkilöä ja kokouspäivää kohden) _______________________

               ◻ Käännöskustannukset ________________________________________________

               ◻ Tulkkauskustannukset ______________________________________________

               ◻ Muut hallintokustannukset (mukaan lukien sihteeripalvelujen kustannukset) __________________________________________________________________

               Muut kustannuksiin liittyvät tiedot ja järjestelyt (erittele):

               9.Lisätietoja

               Päiväys:

               Jäsenvaltioiden toimivaltaisten viranomaisten edustajien allekirjoitus:

               ______________________________                  ___________________________

               2 osa

               Eturistiriidoista ilmoittaminen

               [Tämän lomakkeen täyttävät kaikki riippumattomat ja pätevät nimetyt henkilöt ja heidän varajäsenensä]

               Sukunimi: _________________________

               Etunimi: ___________________________

               Nimittäjä: ________________________

               ◻ Katson olevani riippumaton ja puolueeton. Parhaan tietoni mukaan ja tehtyäni asiasta asianmukaisen selvityksen minulla ei ole mitään sellaista etua, suhdetta eikä muuta aiempaa tai nykyistä seikkaa, joka minun olisi ilmoitettava, koska se saattaisi vaikuttaa riippumattomuuteeni tai puolueettomuuteeni tai voisi kohtuudella antaa vaikutelman puolueellisuudesta menettelyssä.

               ◻ Ilmoitusta koskeva vahvistus: Vahvistan olevani puolueeton, ja aion myös pysyä puolueettomana. Tiedän myös olevani velvollinen ilmoittamaan sellaiset tosiasiat tai olosuhteet, jotka saattavat olla luonteeltaan sellaisia, että ne voivat asettaa riippumattomuuteni kyseenalaiseksi toimivaltaisen viranomaisen silmissä. Tältä osin haluan kiinnittää huomionne seuraavaan:

               Tämä ilmoitus ei vapauta minua jatkuvasta velvollisuudestani ilmoittaa kaikki sellaiset tosiasiat ja olosuhteet, jotka voivat vaikuttaa riippumattomuuteeni.

               Päiväys:

               Nimetyn riippumattoman ja pätevän henkilön tai hänen varajäsenensä allekirjoitus:

               ______________________________

               LIITE II

               Vakiolomake ilmoitettaessa lopullisen päätöksen julkisuutta koskevia tietoja

               (Direktiivin (EU) 2017/1852 18 artiklan 4 kohta)

               [Tämän lomakkeen täyttävät kaikkien asianomaisten jäsenvaltioiden toimivaltaiset viranomaiset]

                        Lopullisen päätöksen julkaiseminen

                        1. Suostuvatko toimivaltaiset viranomaiset siihen, että lopullinen päätös julkaistaan kokonaisuudessaan

                        Kyllä           Ei

                        2. Suostuuko asianomainen henkilö (Suostuvatko asianomaiset henkilöt) siihen, että lopullinen päätös julkaistaan kokonaisuudessaan

                        Kyllä           Ei

                        Jos vastaus kohtiin 1 ja 2 ”Kyllä”:

                        a) Lopullisen päätöksen julkaiseminen kokonaisuudessaan

                        Lopullisen päätöksen teksti kokonaisuudessaan:

                        Jos vastaus joko kohtaan 1 tai kohtaan 2 ”Ei”:

                        a) Lopullisen päätöksen tiivistelmän julkaiseminen

                        i) kuvaus asiasta ja kohteesta

                        …

                        ii) päiväys

                        …

                        iii) asianomaiset verokaudet

                        …

                        iv) oikeusperusta

                        …

                        v) toimiala

                        …

                        vi) lyhyt kuvaus lopputuloksesta

                        …

                        vii) kuvaus käytetystä välimiesmenettelystä

                        …

                        Lopullista päätöstä on editoitu liikesalaisuutta, kaupallista tai teollista salaisuutta, ammattisalaisuutta taikka elinkeinotoiminnassa käytettyä menettelytapaa koskevien syiden vuoksi tai siksi, että se on vastoin yleistä järjestystä

                     (1)

                      EYVL L 225, 20.8.1990, s. 10.


title: KOMISSION TÄYTÄNTÖÖNPANOASETUS (EU) …/…, täytäntöönpanoasetuksen (EU) N:o 808/2014, täytäntöönpanoasetuksen (EU) N:o 809/2014 ja täytäntöönpanoasetuksen (EU) N:o 908/2014 muuttamisesta maaseudun kehittämisohjelmien yhteydessä perustettujen rahoitusvälineiden osalta

text:
               KOMISSION TÄYTÄNTÖÖNPANOASETUS (EU) …/…,

               annettu 6.6.2019,

               täytäntöönpanoasetuksen (EU) N:o 808/2014, täytäntöönpanoasetuksen (EU) N:o 809/2014 ja täytäntöönpanoasetuksen (EU) N:o 908/2014 muuttamisesta maaseudun kehittämisohjelmien yhteydessä perustettujen rahoitusvälineiden osalta

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen ja neuvoston asetuksen (EY) N:o 1698/2005 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1305/2013
                  1
                ja erityisesti sen 8 artiklan 3 kohdan,

               ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013
                  2
                ja erityisesti sen 36 artiklan 6 kohdan ja 62 artiklan 2 kohdan a alakohdan,

               sekä katsoo seuraavaa:

               (1)Mahdollisuus perustaa rahoitusvälineitä, joilla yhdistetään Euroopan rakenne- ja investointirahastoista myönnetty rahoitus Euroopan strategisten investointien rahaston alaan kuuluviin Euroopan investointipankin rahoitustuotteisiin, sisällytettiin Euroopan parlamentin ja neuvoston asetuksen (EU) N:o 1303/2013
                  3
                38 artiklan 1 kohdan c alakohtaan Euroopan parlamentin ja neuvoston asetuksella (EU, Euratom) 2018/1046
                  4
               .

               (2)Tätä uutta säännöstä sovelletaan myös Euroopan maaseudun kehittämisen maatalousrahaston (maaseuturahasto) ohjelmien yhteydessä perustettuihin rahoitusvälineisiin. Jotkut komission täytäntöönpanoasetuksessa (EU) N:o 808/2014
                  5
               , komission täytäntöönpanoasetuksessa (EU) N:o 809/2014
                  6
                ja komission täytäntöönpanoasetuksessa (EU) N:o 908/2014
                  7
                vahvistetut soveltamissäännöt sisältävät viittauksia rahoitusvälineisiin, joita tarkoitetaan asetuksen (EU) N:o 1303/2013 38 artiklan 1 kohdassa ennen sen muuttamista asetuksella (EU, Euratom) 2018/1046. Näin olleen kyseisten säädösten asiaa koskeviin säännöksiin olisi lisättävä viittaus 38 artiklan 1 kohdan uuteen c alakohtaan.

               (3)Sen vuoksi täytäntöönpanoasetuksia (EU) N:o 808/2014, (EU) N:o 809/2014 ja (EU) N:o 908/2014 olisi muutettava.

               (4)Tässä asetuksessa säädetyt toimenpiteet ovat maaseudun kehittämiskomitean ja maatalousrahastojen komitean lausunnon mukaiset,

               ON HYVÄKSYNYT TÄMÄN ASETUKSEN:

               1 artikla

               Korvataan asetuksen (EU) N:o 808/2014 liitteessä I olevan 1 osan 10 kohdan c alakohdan toinen alakohta seuraavasti:

               ”Jos jokin toimenpide tai toimintatyyppi, johon sovelletaan maaseuturahaston erityistä rahoitusosuutta, edistää asetuksen (EU) N:o 1303/2013 38 artiklan 1 kohdan b ja c alakohdassa tarkoitettuja rahoitusvälineitä, taulukossa on esitettävä erikseen rahoitusosuudet sen mukaan, miten ne on kohdistettu rahoitusvälineisiin ja muihin toimiin, sekä maaseuturahastosta myönnettävä ohjeellinen määrä, joka vastaa suunniteltua rahoitusvälineeseen käytettävää rahoitusosuutta.”

               2 artikla

               Muutetaan täytäntöönpanoasetus (EU) N:o 809/2014 seuraavasti:

               a) Korvataan 48 artiklan 6 kohta seuraavasti:

               ”6. Kun on kyse asetuksen (EU) N:o 1303/2013 38 artiklan 1 kohdan b ja c alakohdassa tarkoitetuista rahoitusvälineistä, tämän artiklan 1–5 kohtaa ei sovelleta rahoitusvälineeseen maksettavaan rahoitusosuuteen eikä lopulliselle tuensaajalle maksettavaan tukeen. Asetuksen (EU) N:o 1306/2013 58 ja 59 artiklaa sekä komission delegoidun asetuksen (EU) N:o 480/2014* 9 artiklaa sovelletaan kuitenkin.

               *Komission delegoitu asetus (EU) N:o 480/2014, annettu 3 päivänä maaliskuuta 2014, Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä annetun Euroopan parlamentin ja neuvoston asetuksen (EU) N:o 1303/2013 täydentämisestä (

                  EUVL L 138, 13.5.2014, s. 5

               ).”

               b) Korvataan 51 artiklan 5 kohta seuraavasti:

               ”5. Kun on kyse asetuksen (EU) N:o 1303/2013 38 artiklan 1 kohdan b ja c alakohdassa tarkoitetuista rahoitusvälineistä, tämän artiklan 1–4 kohtaa ei sovelleta rahoitusvälineeseen maksettavaan rahoitusosuuteen eikä lopulliselle tuensaajalle maksettavaan tukeen. Asetuksen (EU) N:o 1306/2013 58 ja 59 artiklaa sekä delegoidun asetuksen (EU) N:o 480/2014 9 artiklaa sovelletaan kuitenkin.”

               3 artikla

               Korvataan täytäntöönpanoasetuksen (EU) 908/2014 22 artiklan 2 kohdan kolmas alakohta seuraavasti:

               ”Niiden rahoitusvälineiden osalta, jotka on perustettu asetuksen (EU) N:o 1303/2013 38 artiklan 1 kohdan b ja c alakohdan mukaisesti, menot on ilmoitettava ensimmäisessä alakohdassa tarkoitetuilta viitejaksoilta, kun kyseisen asetuksen 41 artiklan 1 kohdassa säädetyt edellytykset täyttyvät kunkin seuraavan välimaksatushakemuksen osalta.”

               4 artikla

               Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä 6.6.2019

                     Komission puolesta

                     Puheenjohtaja
                     Jean-Claude JUNCKER

                     (1)

                        EUVL L 347, 20.12.2013, s. 487.

                     (2)

                        EUVL L 347, 20.12.2013, s. 549.

                     (3)

                        Euroopan parlamentin ja neuvoston asetus (EU) N:o 1303/2013, annettu 17 päivänä joulukuuta 2013, Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä sekä neuvoston asetuksen (EY) N:o 1083/2006 kumoamisesta (EUVL L 347, 20.12.2013, s. 320).

                     (4)

                        Euroopan parlamentin ja neuvoston asetus (EU, Euratom) 2018/1046, annettu 18 päivänä heinäkuuta 2018, unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta (EUVL L 193, 30.7.2018, s. 1).

                     (5)

                        Komission täytäntöönpanoasetus (EU) N:o 808/2014, annettu 17 päivänä heinäkuuta 2014 , Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen annetun Euroopan parlamentin ja neuvoston asetuksen (EU) N:o 1305/2013 soveltamissäännöistä (EUVL L 227, 31.7.2014, s. 18).

                     (6)

                        Komission täytäntöönpanoasetus (EU) N:o 809/2014, annettu 17 päivänä heinäkuuta 2014, Euroopan parlamentin ja neuvoston asetuksen (EU) N:o 1306/2013 soveltamissäännöistä yhdennetyn hallinto- ja valvontajärjestelmän, maaseudun kehittämistoimenpiteiden ja täydentävien ehtojen osalta (EUVL L 227, 31.7.2014, s. 69).

                     (7)

                        Komission täytäntöönpanoasetus (EU) N:o 908/2014, annettu 6 päivänä elokuuta 2014, Euroopan parlamentin ja neuvoston asetuksen (EU) N:o 1306/2013 soveltamissäännöistä maksajavirastojen ja muiden elinten, varainhoidon, tilien tarkastamisen ja hyväksymisen, tarkastuksia koskevien sääntöjen, vakuuksien ja avoimuuden osalta (EUVL L 255, 28.8.2014, s. 59).


title: KOMISSION TÄYTÄNTÖÖNPANOASETUS (EU) …/…, yhdenmukaisista edellytyksistä alueellisten typologioiden yhdenmukaista soveltamista varten Euroopan parlamentin ja neuvoston asetuksen (EY) N:o 1059/2003 mukaisesti

text:
               KOMISSION TÄYTÄNTÖÖNPANOASETUS (EU) …/…,

               annettu 2.7.2019,

               yhdenmukaisista edellytyksistä alueellisten typologioiden yhdenmukaista soveltamista varten Euroopan parlamentin ja neuvoston asetuksen (EY) N:o 1059/2003 mukaisesti

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon yhteisestä tilastollisten alueyksiköiden nimikkeistöstä (NUTS) 26 päivänä toukokuuta 2003 annetun Euroopan parlamentin ja neuvoston asetuksen (EY) N:o 1059/2003
                  1
                ja erityisesti sen 4 b artiklan 5 kohdan,

               sekä katsoo seuraavaa:

               (1)Asetuksessa (EY) N:o 1059/2003 luodaan unionin oikeudellinen kehys alueluokitukselle yhdenmukaistettujen alueellisten tilastojen keräämistä, kokoamista ja levitystä varten.

               (2)Asetuksen (EY) N:o 1059/2003 4 b artiklassa annetaan komissiolle valtuudet vahvistaa unionin tasolla yhdenmukaiset edellytykset kyseisessä artiklassa tarkoitettujen alueellisten typologioiden yhdenmukaista soveltamista varten.

               (3)Kyseisissä edellytyksissä olisi kuvattava menetelmä, jonka mukaisesti typologiat osoitetaan yksittäisiin paikallisiin hallinnollisiin yksiköihin ja yhteisen tilastollisten alueyksiköiden nimikkeistön (NUTS) tasoon 3 kuuluviin alueisiin.

               (4)Yhdenmukaisia edellytyksiä sovellettaessa on tärkeää ottaa huomioon maantieteelliset, sosioekonomiset sekä historiaan, kulttuuriin ja ympäristöön liittyvät olosuhteet.

               (5)Tässä asetuksessa säädetyt toimenpiteet ovat Euroopan tilastojärjestelmää käsittelevän komitean lausunnon mukaiset,

               ON HYVÄKSYNYT TÄMÄN ASETUKSEN:

               1 artikla

               Yhdenmukaiset edellytykset ruutuperusteisen typologian ja LAU-tason ja NUTS-tason 3 yhdenmukaista soveltamista varten vahvistetaan liitteessä.

               2 artikla

               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä 2.7.2019

                     Komission puolesta

                     Puheenjohtaja
                     Jean-Claude JUNCKER

                     (1)

                        EUVL L 154, 21.6.2003, s. 1.

    ---documentbreak---

               LIITE

               1.Yhdenmukaiset edellytykset ruutuperusteisen typologian yhdenmukaista soveltamista varten ovat seuraavat:

                        Osatekijät sellaisina kuin ne ovat vahvistettuina asetuksessa (EY) N:o 1059/2003

                        Nimikkeet

                        Edellytykset

                        Ruutuperusteinen typologia

                        ”maaseutua kuvaavat ruudut” tai

                        ”harvaan asuttujen alueiden ruudut”

                        1 km²:n kokoiset ruudut, joilla on alle 300 asukasta/km², ja muut ruudut kaupunkiklustereiden ulkopuolella.

                        ”Kaupunkiklusterit” tai ”keskitiheästi asutut klusterit”

                        Vierekkäin olevat (myös diagonaaliset) 1 km²:n kokoiset ruudut, joilla on vähintään 300 asukasta/km², ja koko klusterissa vähintään 5 000 asukasta.

                        ”Kaupunkikeskukset” tai ”tiheästi asutut klusterit”

                        Kaupunkiklusterissa vierekkäin (ei diagonaalisesti) olevat 1 km²:n kokoiset ruudut, joilla on vähintään 1 500 asukasta/km² ja koko klusterissa on vähintään 50 000 asukasta, kun tiedot on täydennetty.

               2.Yhdenmukaiset edellytykset LAU-tason typologian yhdenmukaista soveltamista varten ovat seuraavat:

                        Osatekijät sellaisina kuin ne ovat vahvistettuina asetuksessa (EY) N:o 1059/2003

                        Nimikkeet

                        Edellytykset

                        Kaupungistumisaste (DEGURBA)

                        ”Kaupunkialueet”

                        ”suuret kaupungit” tai ”tiheästi asutut alueet”

                        LAU-tason alueyksiköt, joilla vähintään 50 prosenttia väestöstä asuu kaupunkikeskuksissa.

                        ”Muut kaupungit ja esikaupungit” tai ”keskitiheästi asutut alueet”

                        LAU-tason alueyksiköt, joilla alle 50 prosenttia väestöstä asuu maaseutua kuvaavissa ruuduissa ja alle 50 prosenttia asuu kaupunkikeskuksissa.

                        ”Maaseutualueet” tai

                        ”harvaan asutut alueet”

                        LAU-tason alueyksiköt, joilla vähintään 50 prosenttia väestöstä asuu maaseutua kuvaavissa ruuduissa.

                        Toiminnalliset kaupunkialueet

                        ”Toiminnalliset kaupunkialueet”

                        ”Suuret kaupungit”

                        LAU-tason alueyksiköt, jotka on määritelty ”suuriksi kaupungeiksi” tai ”tiheästi asutuiksi alueiksi”

                        ”Työssäkäyntialueet”

                        LAU-tason alueyksiköt, joilla vähintään 15 prosenttia työssäkäyvästä väestöstä käy töissä suuressa kaupungissa; enklaavit otetaan huomioon, mutta eksklaaveja ei

                        Rannikkoalueet

                        ”Rannikkoalueet”

                        LAU-tason alueyksiköt, jotka rajoittuvat mereen tai joiden pinta-alasta vähintään 50 prosenttia on enintään 10 km:n päässä merestä. Lisätään enklaavit (muualla kuin rannikolla sijaitsevat LAU-yksiköt, joita ympäröivät niissä kiinni olevat rannikolla sijaitsevat LAU-yksiköt).

                        ”Muut kuin rannikkoalueet”

                        LAU-tason alueyksiköt, jotka eivät ole ”rannikkoalueita” eli ne eivät rajoitu mereen, mutta niiden pinta-alasta alle 50 prosenttia on enintään 10 km:n etäisyydellä merestä.

               3.Yhdenmukaiset edellytykset NUTS-tason 3 alueellisten yksiköiden typologian yhdenmukaista soveltamista varten ovat seuraavat:

                        Osatekijät sellaisina kuin ne ovat vahvistettuina asetuksessa (EY) N:o 1059/2003

                        Nimikkeet

                        Edellytykset

                        Kaupunki-maaseututypologia

                        ”Kaupunkivoittoiset alueet”

                        NUTS-tason 3 alueet, joilla vähintään 80 prosenttia väestöstä asuu kaupunkiklustereissa.

                        ”Välialueet”

                        NUTS-tason 3 alueet, joilla yli 50 prosenttia mutta alle 80 prosenttia väestöstä asuu kaupunkiklustereissa.

                        ”Maaseutuvoittoiset alueet”

                        NUTS-tason 3 alueet, joilla vähintään 50 prosenttia väestöstä asuu maaseutua kuvaavissa ruuduissa.

                        Suurkaupunkitypologia

                        ”Suurkaupunkialueet”

                        Yksi NUTS-tason 3 alue tai useamman NUTS-tason 3 alueen yhdistelmä, joissa vähintään 50 prosenttia väestöstä elää vähintään 250 000 asukkaan toiminnallisilla kaupunkialueilla

                        ”Muut kuin suurkaupunkialueet”

                        NUTS-tason 3 alueet, jotka eivät ole ”suurkaupunkialueita”.

                        Rannikkotypologia

                        ”Rannikkoalueet”

                        NUTS-tason 3 alueet, jotka rajoittuvat mereen tai joilla vähintään 50 prosenttia väestöstä elää enintään 50 kilometrin etäisyydellä rannikolta, sekä Hampurin alue (Saksassa)

                        ”Muut kuin rannikkoalueet”

                        NUTS-tason 3 alueet, jotka eivät ole ”rannikkoalueita”.